IZRAKSTS

**Latvijas Nacionālā arhīva Dokumentu un arhīvu pārvaldības**

**ekspertu komisijas sēdes**

**PROTOKOLS**

Nr.3-e

Datums: 14.06.2021.

*Sēde klātienē nenotika, dokumentu saskaņošana veikta elektroniski (VVAIS).*

**Sēdē piedalījās:**

Latvijas Nacionālā arhīva (turpmāk – LNA) Dokumentu un arhīvu pārvaldības ekspertu komisijas (turpmāk – DAPEK) priekšsēdētāja - Vera Guzanova, LNA Attīstības plānošanas nodaļas vadītāja;

komisijas priekšsēdētājas vietniece - Arta Rengarte, LNA Arhīvu inspekcijas vadītāja;

komisijas locekļi: Tatjana Antāne, LNA Jelgavas ZVA direktore; Daina Celma, LNA Personāla dokumentu valsts arhīva Dokumentu uzskaites un aprakstīšanas nodaļas vadītāja; Līga Vībure, LNA Institūciju dokumentu un arhīvu pārvaldības departamenta (turpmāk – IDAPD) direktore; Kārlis Zvirgzdiņš, LNA Latvijas Valsts vēstures arhīva Fondu analītikas un uzziņu sistēmas nodaļas vadītājs.

Nepiedalījās: Iveta Arbidāne, LNA Tukuma ZVA direktore, Dace Bušante, LNA Latvijas Valsts kinofotofonodokumentu arhīva direktore, Laura Kabakova, LNA Latvijas Valsts arhīva Dokumentu aprakstīšanas nodaļas vadītāja, Gunta Drēziņa, LNA Liepājas ZVA direktore, Liene Vihrova, LNA Valmieras ZVA vecākā eksperte.

DAPEK sekretāre: Inese Betaga, LNA Attīstības plānošanas nodaļas vecākā eksperte.

[..]

**DARBA KĀRTĪBA**

1. Par personām neizsniegto algas nodokļa grāmatiņu glabāšanu

*Dokumentu iesniedzējs – Aiga Pīķe, LNA IDAPD vecākā eksperte*

[..]

**1.2. NOLĒMA:**

1.2.1. pieņemt lēmumu, ka algas nodokļa grāmatiņu glabāšanas laiks institūcijās (darba devēja arhīvā), ievērojot administratīvo izmaksu un pūļu samērīguma principu, neatkarīgi no darba attiecību izbeigšanas iemesla, tajā skaitā darbinieka nāves, atbilstoši likuma [“Par grāmatvedību”](https://likumi.lv/ta/id/295223-grozijumi-likuma-par-gramatvedibu-) 10.pantam (redakcijā*, k*as stājušies spēkā 06.12.2017.) ir:

 -algas nodokļa grāmatiņām, ja tās satur ierakstus, kuru datums ir agrāks par 1999. gada 1. janvāri, - 75 gadi,

 -algas nodokļa grāmatiņām ja tās satur ierakstus, kuru datums ir 1999. gada 1. janvāris vai vēlāk, - 10 gadi.

1.2.2.glabāt reģistrācijas žurnālus algas nodokļa grāmatiņām, ja tās satur ierakstus, kuru datums ir agrāks par 1999. gada 1. janvāri, - 75 gadus pēc pēdējā ieraksta, algas nodokļa grāmatiņām, ja tās satur ierakstus, kuru datums ir 1999. gada 1. janvāris vai vēlāk, - 10 gadus pēc pēdējā ieraksta, nosakot, ka pēdējais ieraksts ir pēdējās izsniegtās grāmatiņas izsniegšanas datums.

* + 1. atlasot algas nodokļa grāmatiņas iznīcināšanai, tāpat kā citu dokumentu gadījumā, sastādīt dokumentu iznīcināšanas aktu atbilstoši [Arhīvu likuma](https://likumi.lv/ta/id/205971-arhivu-likums) 4.panta 3.daļas un 06.11.2012. MK noteikumu Nr.748 “[Dokumentu un arhīvu pārvaldības noteikumi](https://likumi.lv/ta/id/252615-dokumentu-un-arhivu-parvaldibas-noteikumi)” 5.nodaļas nosacījumiem un iesniegt saskaņošanai LNA attiecīgai struktūrvienībai.

DAPEK priekšsēdētāja V.Guzanova

Protokolēja I.Betaga

IZRAKSTS PAREIZS

Latvijas Nacionālā arhīva

Dokumentu un arhīvu pārvaldības

ekspertu komisijas priekšsēdētāja

(e-paraksts)

V.Guzanova

2021. gada 16. augustā